als_Latn dik_Latn sag_Latn
Kriza në Maqedoni, nis nënshkrimi i peticionit për dorëheqjen e presidentit IvanovPostuar më: 04 April 2017 14:43
Këmbëngulja e Gjorgje Ivanov për të mos mandatuar liderin e opozitës Zoran Zaev për krijimin e qeverisë së re në Maqedoni ka shtyrë nismën “Iniciativa Megafon” të kërkojë dorëheqjen e tij.
Për këtë qëllim është organizuar një peticion online, përmes të cilit synohet mbledhja e firmave për largimin e Ivanov, që sipas nismës në fjalë ka shkelur Kushtetutën dhe po e shtyn vendin drejt paqëndrueshmërisë e problemeve, duke penguar kalimin paqësor të pushtetit.
Presidenti maqedonas nuk ndryshoi qëndrim as pas vizitës së zyrtarit më të fundit europian që i përcolli fortë dhe qartë mesazhin e bllokut për zgjidhje të krizës, duke i dorëzuar mandatin shumicës së re parlamentare.
Thirrja e kreut të Këshillit Europian për t’u treguar një burrë i vërtetë shteti ra në vesh të shurdhër, bashkë me apelin e tij për unitet.
“Shpresoj të ndiqni këtë rrugë dhe të shmangni gjithçka që do të rindizte tensionet etnike”,- u shpreh Tusk, duke shtuar se kriza e vazhdueshme po e pengon Maqedoninë të ecë drejt rrugës euro-atlantike.
Por Ivanov ka zgjedhur të mos reflektojë ndaj këmbënguljes së bllokut europian. Ai përsëriti sërish akuzat për përzierje në punët e brendshme të Maqedonisë, duke thënë se platforma e Tiranës po acaron raportet ndëretnike; se kërkohet ndryshimi i Kushtetutës dhe se po manipulohen qytetarët me çështje jashte Marrëveshjes kornizë të Ohrit.
als_Latn als_Latn als_Latn als_Latn als_Latn als_Latn als_Latn